## „Drugačiji pristup“ savjetovalište za djecu, mlade i obitelj

## Uloga volontera: Volonter-tutor

Mjesto volontiranja: udruga Igra, matične škole učenika, kuća/stan učenika

Kontakt osoba u udruzi Igra: Vedrana Topić, voditeljica volontera

Svrha: omogućiti djeci i mladima usvajanje kvalitetnijih strategija učenja u svrhu poboljšanja školskog uspjeha i olakšavanja daljnjeg školovanja

Očekivano vrijeme volontiranja: **30 sati. Minimalno jednom tjedno 1 sat.**

**Vrijednosti: povjerenje, predanost, strast, prihvaćanje različitosti, poštovanje i odgovornost za sebe i druge**

**Ključni zadaci**

* Provođenje strukturiranih susreta u skladu sa potrebama korisnika u svrhu poboljšanja školskog uspjeha
* Voditi računa o dobi, spolu, fizičkim i kognitivnim mogućnostima te kulturološkim potrebama korisnika prilikom pripreme za rad i tijekom provedbi aktivnosti
* Voditi računa o potrebnom radnom materijalu i opremi za rad (preuzimanje i vraćanje, održavanje istog, pravovremeno naručivanje novog materijala)
* Dogovaranja susreta sa korisnikom i roditeljem
* Pravovremenim osiguravanjem prostora za rad u školi
* Održavanje okruženja za rad urednim i sigurnim
* Poštivanje pravila povjerljivosti
* Pohađanje edukacija za volontere osiguranih od strane udruge Igra
* Pohađanje redovitih mjesečnih supervizijskih susreta u udruzi Igra
* Svojim ponašanjem demonstriranje vrijednosti savjetovališta „Drugačiji pristup“ i udruge Igra

**Očekivane osobine, vještine i iskustvo**

* Iskustvo u organiziranju i provedbi individualnih susreta sa djecom i mladima
* Poznavanje i osobno korištenje kvalitetnih strategija učenja (tehnike učinkovitog učenja, organizacija vremena, organizacija radnog prostora i školskog gradiva, tehnike povećavanje motivacije za učenje, tehnike poboljšavanja koncentracije tijekom učenja)
* Vještine slušanja i empatije
* Brižnost i taktičnost
* Emocionalna zrelost
* Pouzdan i odnos povjerenja
* Razumijevanje i sposobnost učenja osobnih i profesionalnih granica

**Dobiti za volontere**

* Prilika da pomognete i uljepšate djeci i mladima period školovanja
* Prilika da doprinesete poboljšanju školskog uspjeha djece i mladih
* Prostor da dobijete priznanje za svoj doprinos
* Stjecanje praktičnog iskustva u radu sa djecom i mladima
* Mogućnost stjecanja socijalnih i profesionalnih kontakata

**Osigurat ćemo vam**

* Upoznavanje sa učenikom i njegovim roditeljima
* Upoznavanje sa našom kontakt osobom u matičnoj školi učenika
* Prostor za rad
* Materijale za provedbu aktivnosti
* Potrebnu edukaciju za vašu ulogu u projektu
* Kontinuiranu podršku kroz supervizijske susrete u našem prostoru
* Upis volonterskih sati u vašu volontersku knjižicu
* Pisanu preporuku nakon 60 sati volontiranja